Exqrch/javanese-Komodo-pixelgpt huggingface dataset:
Piyambakipun dados pewaris nama saking ingkang rama
Ramanipun Neymar ugi mantan juru main bal-balan
Neymar wiwitanipun saking futsal lan bal-balan ing margi
Wekdal warsa 1992, Neymar pindhah bebarengan kulawarga ing São Vicente, wonten ngriku piyambakipun miwiti bal-balan wonten Portuguesa Santista
Lajeng, ing yuswa 2003, Neymar pindhah ing Santos, Neymar tumut ing Santos FC
Saking gaji bal-bamar pikantuk gaji 10.000 reais saben sasi, ing yuswa 16, 25.000 reais saben sasi
Ing Yuswa 17, Neymar napakasmani kontrak profésional wonten Santos ugi pikantuk sponsor
Pemain bal saking Brasil punika pindhah saking Santos menyang FC Barcelona
Saking twitter resminipun, Barcelona ngaturaken warta bilih antawaisipun Neymar kaliyan Barcelona sampun sarujuk teken kontrak dangunipun gangsal taun
Miturut ramanipun Neymar, wonten nem tawaran saking tim-tim ageng, ingkang paling ageng saking Chelsea F.C., nanging Neymar boten mikir tim saking London mau
Ingkang ndadosaken penggalihipun Neymar namung Real Madrid CF lan FC Barcelona
Neymar miwiti bal-balan mlebet tim Santos FC, ​​ingkang ngontrak wiwit 2003
Akademi bal-balan Santos sampun kasil juru main-juru main Brasil ingkang misuwur, kados Bruno Martins Coutinho, Clodoaldo , Diego Walsh, Elano lan Alex
Sanes punika kalebet Pepe, Pelé lan Robinho ugi saking "Peixe"
Ing akademi Neymar kepanggih kaliyan Paulo Henrique Ganso ingkang dados kanca ingkang raket
Nalika umur 14 taun, Neymar lunga menyang Spanyol badhé mlebet Real Madrid
Wekdal punika Real nembé dipunsengkuyung déning Ronaldo, Zinedine Zidane lan Robinho
Nanging Santos dipunbayar 1 juta real supados tetep ing Santos
Neymar banjur mlebet tim Santos senior wekdal warsa 2009
Neymar ing Timnas Brasil katingal moncer sanget
Neymar sampun mlebet timnas wiwit yuswa 17 taun, mlebet ing timnas Brazil U-17
Sapunika Neymar sampun mlebet ing timnas senior.
Suluk Malang Sumirang Suluk Malang Sumirang iku suluk sing ngagungaké kasampurnaning manungsa tumuju Allah
Dicaritakaké yèn suluk iku ditulis déning Sunan Panggung sing ngadhepi ukuman obong amarga dianggep nyalahi saréngat agama Islam
Suluk iki kalebu sastra sing misuwur saka kasusastran Jawa Anyar lan kira-kira Rujukan.
Suluk Suluk iku salah sawijining jinis kasusastran sing tuwuh ngrembaka nalika Islam wiwit nyebar ing Tanah Jawa
Kaya déné serat utawa babad, suluk asring migunakaké macapat
Suluk iku tuwuh saka kawruh tasawuf lan nyawiji karo kabudayan Jawa
Ing ngèlmu tasawuf, suluk iku nduwé arti ndandani akhlak, nyucèkaké tindakan, lan ngeningaké budi
Suluk iki tuwuh becik ing jaman Kasultanan Demak.
Ing Suluk, lumrahé diajaraké kapercayan manunggaling kawula lan Gusti
Manut Poerbatjaraka, sastra suluk bisa sumebar kanthi becik amarga Majapahit runtuh, mligi ing jaman Kasultanan Demak
Para pujangga lan ulama banjur bebarengan nyawiji gawé punjering kabudayan Jawa sing anyar
Ing tembé, suluk dadi sastra sing nyawijikaké kapercayan Jawa karo Islam
Akèh wong Jawa sing banjur luwih ngugemi suluk lan primbon tinimbang kitab-kitab Islam sing asli saka Arab
Sastra suluk ora mesthi nganggo jeneng "suluk", upamané Serat Wirid Hidayat Jati anggitané Rangga Warsita
Subalidinata, sastra kaya mangkono iku kalebu suluk amarga ngemu surasa tasawuf.
Giorgio Chiellini Giorgio Chiellini (#ALIH) ya iku juru main bal-balan Italia kang main kanggo klub Serie A Juventus
Dhewekè main minangka bèg tengah, ing wiwitaning karier minangka juru main bal-balan, dhewekè minangka bèg kiri.
Leonardo Bonucci Leonardio Bonucci (#ALIH) ya iku juru main bal-balan professional saka Italia
Saiki dhewekè main kanggo klub Serie A Juventus
Dhewekè uga minangka juru main tim nasional bal-balan Italia
Sadurungé main ing Juventus dhewekè gabung karo Inter Milan lan Bari
Dhewekè main minangka bèg.
Kismis Kismis yaiku anggur sing digaringaké lan bisa dipangan langsung utawa digunakaké ing masakan
Ing abad 11 Masehi wadya salib manuhaké kismis ing Éropa sawisé bali saka Mèditerania
Kismis duwé rasa legi amarga duwé konsèntrasi gula sing dhuwur lan upama disimpen kanthi suwé bisa ngristal
Prosès iki bisa ndadèkaké kismis kasar, nanging ora ngowahi pigunané
Dekristalisasi kismis bisa kagawé kanthi cara dikum ana ing cuwèran (alkhohol, sari buah, utawa banyu umub) sadhéla sawisé gulané ajur
Zabib yaiku kismis sing garing
Zabib iku kalebu tembung basa Arab déné kismis iku jeneng saka basa Indonésia saka tembung "kishmish" ing basa Hindi, Urdu, lan Pèrsi.
Antonio Cassano Antonio Cassano (#ALIH) ya iku salah sawijining juru main bal-balan saka nagara Italia kang saiki main kanggo tim AC Milan
Duwe awak kang dhuwuré 175 cm
Dhèwèké duwé jejuluk Fantantonio (karena peran fantasista-nya)
Dhèwèké minangka pahlawan AS Roma sedurunge dilego menyang Real Madrid, amarga sikap indisipliner
Saiki, dhèwèké main ing AC Milan lan nganggo nomer punggung 99.
Ujung (Tradhisi) Ujung iku tradhisi acara halal bil halal kanggo nglebur dosa marang liyan kanthi wujud sungkeman marang kang luwih tuwa utawa kanthi cara salaman tumrapé kang sejajar umur
Ing saperangané masarakat Jawa, ana tradhisi kang diwarisaké saka para leluhur minangka sarana kanggo nguripaké halal bil halal lan uga semangat silaturahmi mau kanthi tradisi ujung
Ujung yèn ditelusur saka tegesé tembung minangka pamungkasé wong kang nindakaké ngibadah Ramelan
Ujung ditindakaké kanthi nyowani tangga teparo kiwa lan tengen omah, para sesepuh lan pinisepuh uga para leluhur kang isih sugeng
Ujung dilakoni kanthi ngaturaké sungkem pangabekti banjur diterusaké kanthi ikrar panyuwunan pangapura tumrapé tumindak lan atur kang nerak tata krama utawa syara’ ing sajeroning setaun kapungkur
Kanggoné umat Islam kang nembé nindakaké ngibadah pasa Ramelan sewulan nutug, tekane dina Riaya Idul Fitri minangka tanda kamenangan anggoné gladhi meper hawa nepsu kanthi lair dadi manungsa anyar kang resik saka sakabehing dosa kaya déné bayi manèh
Sajeroning keyakinan agama Islam, leburing penggawéan dosa kang ditindakaké déning manungsa ana loro syaraté amrih bisa lebur
Syarat kang angka sapisan ya iku kudu dikanthèni rasa taubat ana ing pangarsané Allah, kanthi niyat kang temenan ora bakal mbalèni laku tindak dosa mau
Syarat kang angka loro, yèn penggawéan dosa mau ana gandhèng cenengé karo sesrawungan karo sapadha-padhaning manungsa ana ing saktengahing bebrayan agung utawa masarakat kudu dikanthèni panyuwunan pangapura karo liyan kang disalahi mau
Kanthi mangkono syaraté dosa bisa lebur, kudu ngupaya leburing dosa rong dhimènsi urip ya iku dhimènsi vertikal tumrapé Kang Hakarya Jagad ("hablu minnallah") lan dhimènsi horisontal tumrapé sak pepadhaning urip ("hablu minnannas")
Prasyarat warna loro mangkono ngemu teges amarga penguripané manungsa ing donya iki ora bisa uwal saka sesrawungan karo manungsa liya amarga manungsa minangka makluk sosial kang tansah mbutuhaké bebantuané masarakat
Kanthi dhedhasar rong prakara ing ngarep, mula ana ing ajaran agama dituntunaké sawisé ngibadah pasa sewulan nutug kanggo ngupadi pengampunané saka Kang Gawe Urip, manungsa banjur kudu nyuwun pangapura karo manungsa liyané
Mula banjur ana acara halal bi halal kanggo nglebur dosa marang liyan kanthi wujud sungkeman marang kang luwih sepuh utawa salaman tumrapé kang sejajar umur
Ing sakperangané masarakat Jawa, ana tradhisi kang diwarisaké saka para leluhur minangka sarana kanggo nguripaké halal bi halal lan uga semangat silaturahmi mau kanthi tradhisi ujung
Anane tradhisi ujung bisa dadi srana kanggo tansah ngrakataké tali paseduluran utawa silaturahmi lan uga bisa dadi sarana kanggo nguri-uri bab unggah-ungguhing trapsila wong enom tumrap kang luwih sepuh, amarga ana ing sajeroning ujung diajaraké matur kang alus kanthi nggatekaké tata krama lan unggah ungguhing atur
Mbok manawa bab iku mau kang njalari saben-saben teka dina Riaya Idul Fitri, wong Jawa kang urip ing paran direwangi kanthi rekasa péngin tansah mulih ing ndésané sak perlu ketemu sanak sadulur kanggo apuran ing pangapuran.
Persami Persami ya iku cekakan saka Perkemahan Sabtu-Minggu
Biasane dianakake marang Pramuka Penggalang tingkat SMP (Sekolah Menengah Pertama)
Kelengkapan kang digawa kanggo persami contoné téndha
Ing persami diwiwiti kanthi upacara pambuka déning para pramuka penggalang kang padha ngucapaké janji pramuka penggalang, ya iku Trisatya
Para pramuka uga bebarengan nglagokaké lagu kebangsaan Indonesia Raya, ngucapake pancasila, lan bebarengan ngeningaké cipta, nyuwun marang Gusti Kang Akarya Jagad anggoné padha nganakaké persami muga-muga tansah olèh pangayoman
Ora lali Pramuka uga nyenyuwun, muga-muga arwahé para pahlawan kang padha ndhisiki palastra ana ing madyaning palagan tinampa ing pangayunaning Gusti kang Maha Asih
Tujuan persami ya iku ngraketaké pasedulurane para anggota Pramuka, nglatih urip mandhiri, ngedhèkaké takwané anggota Pramuka marang Gusti Kang Murbèng Dumadi, ngipuk-ipuk rasa tresna marang nusa bangsa, lan sapanunggalané
Yèn bengi para Pramuka Penggalang nganakaké api unggun
Saben regu ngladèkaké kesenian
Ana kang njogèd-jogèd, ana kang nyanyi, ana kang maca geguritan, lan uga ana regu kang ngetokaké drama perjuangan, nggambaraké perjuangané bangsa
Yèn sarampungé pista api unggun, para Pramuka padha bali menyang téndhané dhéwé-dhéwé kang wis dipasang saperlu mapan turu
Bubar sarapan ana acara warna-warna, acara lomba
Ana lomba golèk jejak, lomba PPPK, lomba semapur, tali-temali, masak, lan liya- liyané
Bubar kagiyatan ana upacara penutupan
Sawisé upacarane rampung, para Pramuka padha mulih menyang omahé dhéwé-dhéwé
Kabèh isih katon seger lan sumringah, ora ana kang suntrut lan sayah, mratandani atiné seneng lan awaké waras.
SMP Negeri 1 Wates SMP Negeri 1 Wates inggih punika salah satunggaling SMP ingkang dumunung wonten ing tlatah Wates
Alamat jangkepipun wonten ing Jl.Terbah no.6 Wates Kulon Praga Yogyakarta
SMP Negeri 1 Wates kapérang dados kalih papan, inggih punika Unit 1 wonten ing sakleripun alun-alun Wates kaliyan Unit II wonten ing saklerkilenopun alun-alun Wates
Sekolah ingkang dipunyasa ing 20 September warsa 1945 punika sapunika dados RSBI
SMP 1 Wates minangka Rintisan Sekolah Bertaraf Internasional gadhah tanggel waler supados tansah ngupados ningkataken mutu kanggé nggayuh standar Internasional
Strategi paningkatan mutu ngarujuk dhumateng standar nasional pendhidhikan kados déné ingkang kasebat wonten ing PP Nomor 19 taun 2005 lan adhaptasi kaliyan kurikulum Internasional.
Si Doel Anak Modern Si Doel Anak Modern ya iku filem drama kulawarga Indonésia terusané saka Si Doel Anak Betawi, kang digawé taun 1976 lan disutradarani Sjumandjaja
Film iki dibintangi Benyamin S., Tutie Kirana lan Christine Hakim
Nalika lulus sekolah, Si Doel (Benyamin S.) mung nganggur ing kampung
Dhèwèké ora tau gelem nalika dijodhoke déning ibuné, amarga dhèwèké trésna banget karo Nonon alias Kristin (Christine Hakim), kanca sekolahé ing kutha kang dadi pragawati
Banjur Si Doel ngrayu ibuné supaya adol lemahé kanggo modhal kerja ing kutha
Wiwitané Si Doel mèlu kerja dol-tinuku mobil karo Sapii (Farouk Afero), kancané
Banjur ketemu Sinyo (Wahab Abdi), kang nduwè bojo akèh
Saliyané iku Si Doel uga mèlu dol-tinuku lemah
Si Doel kerja iki supaya bisa ketemu Kristin
Kanca-Kancané Doel ora ngira yèn Si Doel iku tenanan, amarga wiwitané wong loro iku mung ngajari Si Doel supaya dadi moderen
Nalika ngerti Kristin wis duwèni pacar, Achmad (Ahmad Albar), kang rambuté kribo, Doel uga mèlu kribo
Kristin luwih seneng Doel kang lucu lan nyenengaké nalika dhèwèké lagi jèngkèl karo Achmad, musisi rock kang "playboy"
Nalika Kristin karo Achmad pedhot, Doel diajak lunga menyang Bandung
Amarga Doel lunga Sapii lan Sinyo bingung kudu bayari dhuwit panjer lemah
Achmad uga bingung amarga Kristin lagi karo Si Doel
Achmad lan bala-balané banjur lunga menyang Bandung, semono uga Sapii lan Sinyo
Ing Bandung Doel dikroyok bala-balané Achmad, banjur Kristin misahké lan gelem bali karo Achmad, supaya Doel ora dikroyok
Doel uga kena masalah karo Sapii lan Sinyo, dhèwèké kudu ngrampungaké prakara bayar lemah
Sawisé prakara iku ora let suwé, ana berita yèn Achmad arep nikah karo wong wadon liya
Kabar iku gawé Kristin nesu
Doel kang wis dadi wong sugih saka pangudiné karo bala-balané mara omahé Kristin nggawa rombongan
Ing kono Kristin kaget ngerti Doel kang mara karo nggawa rombongan, Doel nganggep Kristin matré, jebul iku salah
Banjur Doel lumayu nggawa mobil, lan mobil iku lumebu jurang, lan Doel lumebu rumah sakit
Marang ibuné Doel matur kapok dadi wong moderen.
Benik Benik utawa kancing klambi ya iku barang kang wujudé cilik, gèpèng, lan bunder kang dipasang kanthi bolongan benik supaya bisa ndadèkakè 2 lembar kain kang tumpukkan utawa mung kanggo rerenggan
Saliyané bunder, benik uga bisa digawé kang wujudé warna-warna kaya bundér, wajik, kotak, lan uga bisa bonékah
Cara nggawé bolongan benik ya iku mbolongi kain lan njait pinggirané karo dom utawa mésin jahit
Bolongané dipadhakake karo jinisé bukaané
Celah bolongan benik bisa digawé horizontal utawa vertikal
Benik nyantol sawisé dilebokake ing jero bolongan benik amarga jaitane nyanthol ing pinggirane bolongan benik
Bahan kang kerep digawé kanggo benik ya iku plastik atos
Saliyané iku, benik uga digawé saka bahan-bahan sintesis liyané kaya seluloid, gelas, logam, lan bakelit utawa bahan-bahan alami kaya sungu, balung, gadhing, kerang, kayu, lan liyané
Panggonane benik miturut model klambi
Benik bisa dipasangana ngarep tengah (klambi, jas, kebaya), pérangan mburi dress, pucuk lengen klambi lan jas, utawa pundak
Klambi siji racaké dipasangi benik kang wujud, ukuran, warna, lan motif kang padha
Biyèn pancen susunan benik klambi lanan lan wadon padha baé ya iku disebelah kiwa klambi
Banjur ing jaman abad pertengahan, modhel klambi mèlu-mèlu klambi perang lan modhel adu senjata ya iku isih nganggo pertarungan jarak cedhak karo nganggo pedhang
Amerga modhel kaya iki, wong lanang kerep ngrasa kangelan kanggo nancepake pedhange kang nggantung ana bangkekan kiwane
Kedadeya kaya ngono amarga tangan tengen kudu mbukak benik klambi disik, amarga iku yèn arep nyabut pedhang dadi rada kangelan
Supaya luwih rikat, benik klambi dipindah ing pérangan tengen lan karo tangan kiwa bisa mbuka klambi, dadi tangan tengen bisa rikat nyekel hulu pedhang
Miturut panalitene arkeolog nemu benik wis dianggo suwé banget, dhèwèké kabèh mengklaim benik wis dianggo sadurungé manungsa ngerti tulisan
Nanging benik nembé moncer udakara taun 1200-an rikala jubah wiwit longgar
Kaya kang racaké, jubah wis ora perlu benik, cukup disabuki utawa dicemiteni
Jaman saiki, benik klambi digawé saka bahan plastik utawa logam, manawa jaman biyèn wong nganggo benik kang digawé saka kerang, beling, kulit, mutiara malah ana kang digawé saka emas kaya kang tau dilakoni karo wong-wong Yunani, 4000-an taun kapungkur
Yèn dimatake, ana ing pérangan pergelangan tangan jas dipasang kancing kang berderet
Yèn dipikir-pikir benik ing pérangan kono ora ana gunané saliyané kanggo rerenggan
Kira-kira taun 1700-an rikala Prusia diperintah déning Raja FriderichAgung, dhèwèké mesthi duwé bala bala kang asring diperintah kanggo perang
Raja iki jarene disiplin banget lan resikan, amarga kerep mudun kanggo mriksa tentarane
Dhèwèké taudigawé jengkel déning tentarane amarga dhèwèké nemu lengen seragam tentarane kotor banget lan dekil, luwih reget saka pérangan liyané
Sawisé diselidiki, akhire ngerti manawa lengen pucuk kang luwih reged amarga kereb dinggo lap keringet wajah
Akhrire raja kepiran, ya iku merintahake wong-wong kaggo masang benik ing pucuk lengen iku
Para Prajurit kang isih bandel pengen ngelap keringer bakal wajahe tau-tau amarga kena benik.
Saiki, modhel benik ing pucuk lengen klambi dianggo ing jas sipil, nanging fungsine mung rerenggan lan ora kanggo ngelap keringet
Wiwit taun 1200, benik klambi lan bolongan benik dikenal ing Éropah
Budaya benik klambi kang teka ing Éropah iki digawa déning para pedagang Turki lan Mongolia
Ana ing Basa Inggris benik diarani button, tembung iku dipercaya asalé saka tembung Prancis, bouton kang tegesé tunas, utawa bouter kang tegesé neken
Prancis pancen dadi nagara kang paling rikat manfaatke peluang ing burine benik klambi
Ing taun 1250 pabrik benik kang pisanan ing donya ngadeg, kang arane Guild
Pabrik iki nggawé benik kang béntuke apik kanggo kalangan ningrat
Kawit iku metu simbol-simbol kang dimanfaatake kanggo benik
Para bangsawan rikala iku nggawé aturan manawa kanggo padha-padha kaume, klambine kudu duwé benik kang jumlahe wis ditemtokake
Sawisé digawé nyeni, benik banjur dadi simbol status sosial
Benik banjur dadi barang kang laris ing pasaran
Ana ing tengah-tengah taun 1300-an, benik dadi bisnis gedhé
Prancis rikala iku dadi pusate benik klambi ing Éropah
Guild bisa éntuk untung gedhé mawa ajeg nggawé benik klambi kanggo jas, klambi, sarta busana liyané
Benik kait ya iku benik kang nggawéne saka wesi kang duwé rong pérangan ya iku "hook" utawa cantolan kang wujudé mlengkung lan "eye" utawa panggonan kanggo nyantolake ing wujudé mbunder
Benik kait kang ukurane cilk racaké kanggo cantolan ing kutang, cawet utawa kebaya konvensional
Benik Kait kang ukurane luwih gedhé asring dianggo ing ban pinggang rok utawa clana
Benik jepret ya iku benik kang ukurane cilik
benik iki duwé rong pérangan benik kang duwé tonjolan tipis ndawa ing pérangan tengah benik lan pérangan liyané wujudé penampang kang tengahe ana lekukan menjero kang gunané kanggo panggonan ngunci utawa nancepake
Biasane benik jepret iki digawé saka wesi utawa stainless steel
Nanging uga ana kang bahane saka plastik
Biasane benik iki wernane silver lan ireng
Nanging ana uga kang wernane bening
Jinis benik iki racaké dianggo ing busana blouse utawa tunik kang duwé modhel vintage
saliyané iku uga kereb dianggo ing busana kebaya konvensional kang dipaduke karo benik kait
Benik iki wujudé bunder gepeng kang duwé bolongan ing tengah-tengah, gunané kanggo ngelebokake benang rikala arep dijait ing busana
Jinis benik iki bahane saka plastik, cara nganggone diselipake ing bahan busana sig wis ana bolongan benik ing sisih lawane saéngga pérangan busana kang ora dadi siji bisa ditumpangake
Benik kaya ngene ukurane warna-warna ana kang cilik, sedeng lan gedhé
Benik iki racaké duwénu bolongan loro lan papat.
Freida Pinto Freida Pinto (#ALIH) iku aktris lan modhèl profèsional asal India
Dhèwèké meranaké "Latika" sajeroning filem Slumdog Millionaire sing dirilis nalika taun 2008.
Danny Boyle Danny Boyle (#ALIH) wujud sawijining sutradara kabangsan Inggris kang menangaké nominasi Golden Globe lan Academy Award
Dhèwèké dadi misuwur nalika nyutradharai filem mligi kaya déné "Trainspotting", "The Beach", "28 Days Later", "Millions", "Sunshine", lan "Slumdog Millionaire"
Dhèwèké duwé karir ing donya filem wiwit taun 1994.
Vikas Swarup Vikas Swarup (#ALIH; Urdu: ) iku sawijining novèlis lan diplomat India sing wis tau njabat ing Turki, Amérikah Sarékat, Ethiopia, Inggris, Afrika Kidul lan Jepang
Dhèwèké misuwur amarga novèl-novèlé, ya iku "Q & A" lan "Six Suspects"
Vikas Swarup lair ing Allahabad, Uttar Pradesh ing satengahing kulawarga pengacara
Dhèwèké sekolah ing Boys' High School & College, Allahabad lan nerusaké stuédiné ing Universitas Allahabad kanthi subjèk Psikologi, Sajarah lan Filsafat
Vikas Swarup palakrama karo Aparna lan duwé anak lanang loro, Aditya lan Varun.
Rajendranath Zutshi Rajendranath Zutshi, alias Raj Zutshi, iku sawijining aktor filem lan télévisi India sing basisé ing Mumbai
Dhèwèké iku mantan sedulur ipe saka aktor Aamir Khan, nalika dhèwèké palakrama karo Nuzhat putriné prodhuser-sutradara-panulis Nasir Hussain
Raj lan Nuzhat pegatan taun 2006
Raj Zutshi iku putuné Kashmiri Pandit Dina Nath Zutshi, sawijining artis radhio lan TV.
Guwa Guwa yaiku bolongan alami ing lemah kang lumayan gedhé lan jero
Sapérangan ilmuwan njlentrehake manawa guwa iku kudu lumayan gedhé saéngga sapérangan pérangan ing jerone ora nampa cahya srengéngé; nanging ing kagunan racaké pangertene lumayan gedhé, kalebu parlindungan watu, guwa laut
Tembung "guwa" asalé saka basa Sanskerta "guha"
Amarga guwa anyar terus dijelajahi, mula rekor ukuran guwa terus "diperbaharui"
Sistem guwa gedhé dhéwé (ing jarak) yaiku Guwa Mammoth (Kentucky, Amérikah Sarékat) kanthi panjang 579 km
Rekor iki kaya-kaya ora bakal diliwati kanthi wektu cedhak amarga guwa paling dawa kaping lorone kang dingerteni ana ing Pechera Optymistychna Ukraina kang dawane 214 km
Taun 2005, guwa paling jero kang wis dingerteni (diukur saka panggonan lumebu nganti titik paling cethèke) yaiku Guwa Voronya (Abkhazia, Georgia, kanthi kajeronan 2.080 m
Iki minangka guwa pisanan kang tau dijlajahi nganti kajeronan punjul 2 km
Guwa pisanan kanthi kajeronan punjul 1 km kang tau dijlajahi yaiku Gouffre Berger kang misuwur ing Perancis
Gouffre Mirolda - Lucien Bouclier guwa ing Perancis lan Lamprechtsofen Vogelschacht ing Ostenrik minangka guwa kaping loro lan kaping telu paling jero kanthi kajeronan 1733 m lan 1632 m, runtut
Rekor iki wis ganti nganti kaping pirang-pirang ing taun-taun pungkasan
Rekor kajeronan guwa njorok mangisor kacekel déning guwa Vrtoglavica ing Slowén kanthi 603m, diéloni déning guwa Velebit ing gunung Velebit ing Kroasia kanthi kajeronan 553m
Guwa gedhé dhéwé kang wis tinemu yaiku Sarawak Chamber, ing Taman Nasional Gunung Mulu (Sarawak, Borneo, Malaysia), kang ambané 600 m x 400 m lan dhuwure 80 m.
Sjumandjaja Sjumandjaja (lair ing Jakarta,5 Agustus 1933 – kapundhut ing Jakarta, 19 Juli 1985 nalika umur 50 taun) iki salah siji panyerat lan sutradara filem Indonésia
Saka nikahé karo Farida Oetoyo, Sjuman nduwé anak lanang loro, salah sijiné mantan "drummer" grup musik Déwa 19 ya iku Aksan Sjuman utawa kang kondhang kanthi jeneng Wong Aksan
Sjuman nikah manèh karo Tutie Kirana, lan duwé anak wédok Djenar Maesa Ayu kang saiki dadi penulis Indonésia
Ing taun 1984 Sjuman nikah mmanèh karo Soraya Perucha nanging ora duwé anak.
Bonékah Bonékah ya iku modhel saka manungsa utawa kang madhani manungsa utawa kéwan
Kerepé bonékah dianggo rerenggan kamar utawa koleksi kanggo bocah-bocah gedhé, nanging akèh-akèhé bonékah kanggo dolanan bocah cilik mligi bocah wadon
Kawit taun 1940-an bonékah dianggo dadi medhia pandhidhikan wis moncer lan akèh dianggo ing SD lan Sekolah Lanjutan ing Amérika
Ing Éropah seni panggawéan bonékah wis tuwa banget lan moncer sarta luwih apik tinimbang Amérika
Ing Indonésia bonékah mawa medhia pendhidhikan wis ora anèh
Ing Jawa Barat ana bonékah kayu kang diarani "Wayang Golek" dianggo maragakake carita-carita Mahabarata lan Ramayana
Ing Jawa Timur lan Jawa Tengah uga ana bonékah kayu kalih dhimènsi kang digawé saka kayu lan diarani "Wayang Krucil"
Ing Jawa Tengah lan Jawa Timur uga ana bonékah bayang-bayang kang diarani "Wayang Kulit"
Kanggo kabutuhan sekolah bisa digawé bonékah kang dipadhakaké karo carita-carita jaman saiki
Didelok saka wujud lan cara dolanané ana warna-warna jinis bonékah, ya iku: Bonékah iki digawé saka barang kang gampang digolèki kaya tutup botol, bal pimpong, pring cilik kang bisa dianggo ndhas bonékah
Kaya jenengé bonékah iki dipasang ana ing driji
Bisa uga digawé kaya sarung tangan kang pucuk-pucuké sarung tangan iku wis digawé endhas bonékah banjur bisa digawé dolanan
Bonékah tangan iki tangan siji namung bisa maragakake bonékah siji
Diaranai bonékah tangan, amarga bonékah iki mung duwé endhas siji lan tangan loro, pérangan awak lan sikil mung klambi kang bakal nutup lengen wong kang maragakaké
Bonékah tali utawa Marionet akèh dianggo ing Eropa
Bedané kang paling cetha antarané bonékah tali karo bonékah liya, ya iku tali pérangan endhas, tangan, lan sikil bisa diobah-obahake miturut karep dhalange
Cara ngobahaké nganggo tali
Bonekah Tali iso dianggo souvenir ning nasi box
Bonékah bayang-bayang ya iku jinisé bonékah kang cara maragakake mawa nontonaké obahé bayang-bayang saka bonékah iku
Ing Indonésia mligi ing Jawa ana kang diarani Wayang Kulit
Bonékah kartun utawa bonékah kang digawé persis kaya tokoh kartun kang lagi kaloka ana ing Televisi
Contoné bonékah kartun doraemon, kartun marsha, kartun hello kitty, lan kartun liyané kang racaké muncul ana ing televisi
Ing jaman iki, padatan golèkan kagawe saka lempung, utawa kayu kang wis tinugel, utawa potongan kain
Wujudé mung prasaja lan duwé fungsi ritual
Tuladhané ing Yunani lan Romawi Kuno, saben bocah wadon kudu nduwé golekan, banjur nggawèkaké klambiné, lan wajib disimpen nganti tekan arep rabi